गुवाहाटी,सेप्तेम्बर 18: भारत हादोरनि गुबुन गुबुन जायगाफोराव पाकिस्ताननि बन्द’खालामजानाय इस्लामिख उटकारि हान्जानि सोद्रोमाफोरा गुबुन गुबुन समफोराव जेंना सोमजिबोगासिनो दं। आसाम हादोरसायावबो बिथांमोनि देन्दोंआ गोख्रों जाबोनो हमदों। जुदि बावैसो हमजानायफोरखौ सोंनाय फिन्नायाव मिथिनाय बादिब्ला जों फोथायनांगोनदि, आसामाव हिजबुल मुजाहिद्दिन आरो लासकार-इ-टाबियानि सोद्रोमाफोरा रहिंगिया मुसलमान आरो एन.आर.चीखौ लानानै दुंहाव थासारि सोमजिहोनो नाजागासिनो दं।